text: Colònies de Neu (5 DIES)
  Des del 24 Març 2018 08:00 fins al 28 Març 2018 20:00
  A La Molina GIV-4082, 17537 Alp, Girona, España
  En aquestes colònies combinarem les activitats de neu amb activitats de lleure. Comptarem amb monitors/es especialistes d'esquí a més dels monitors de Dinamiks que restaran amb els grups les 24 h. Les activitats de lleure estaran exclusivament dissenyades per l'equip Dinamiks. Si tens ganes d'aprendre o millorar el teu nivell d'esquí i vols gaudir d'activitats de lleure, tot superant proves i reptes, vine a les colònies de Neu! Unes vacances a la muntanya amb amics i amigues o per aprofitar i fer-ne de nous! T'hi esperem!
  *Totes les activitats de Dinamiks tenen un marge de contribució destinat a l'ajuda i cofinançament de tots els serveis d'extraescolars per nens/es amb autisme que realitza Dinamiks (SPORTEA).
  Classes d'esquí: Classes dirigides a tots els nens i nenes on aprendrem la tècnica de l'esquí tot gaudint d'un entorn de muntanya idíl·lic. Els grups es dividiran segons edats i nivells, tindran un monitor/a especialista per cada grup establert. Es farà un curs d'esquí on a més d'aprendre també farem jocs i activitats de neu. Els monitors de Dinamiks acompanyaran en tot moment els grups.
  Esquí lúdic: Respectant els grups de nivell, els monitors de Dinamiks esquiaran amb els infants en tot moment per les pistes d'esquí.
  Excursió de raquetes de neu o tubbing
  Excursió de trineu estirat per moto amb xocolatada al bosc: Una excursió única en un entorn natural on, hi farem un bon berenar!
  Pista de trineus: Ens deixarem lliscar en trineus per les pistes habilitades. Curses, emocions i molt més!
  Cinefòrum: Aprofitarem per debatre sobre una pel·lícula alhora que descansem les cames després d'una intensa jornada de neu.
  Taller record: Una selecció de fotos i vídeos de les colònies a més d'una activitat manual per emportar-nos a casa un bon record.
  Discoteca: Farem un gran final de festa, amb un seguit de proves i activitats sempre acompanyades de la música!